stanford-oval/wikipedia huggingface dataset:
Susana Baca

| Susana Baca |
| --- | --- |
 Susana Baca vuonna 2010.
Henkilötiedot
Syntynyt: 1944 (ikä 79–80)
Kansalaisuus:  Peru
Ammatti:  laulaja
Muusikko
Levy-yhtiöt:  
Palkinnot
 Latin Grammy -palkinto (2002, 2011) 
Aiheesta muualla
Kotisivut
  [ Muokkaa Wikidatassa ] [ ohje ]  
Susana Baca (s. 1944 Chorrillos) on afroperulaisen musiikin laulaja. Hän sai kansainvälistä huomiota "Maria Lando" -balladin tulkinnallaan vuonna 1995. Hän on perustanut puolisonsa kanssa Limassa afroperulaista kulttuuria vaalivan Instituto Negrocontinuon. Vuonna 2002 Baca voitti Latin Grammy -palkinnon albumista Lamento Negro. Hän voitti myös toisen Latin Grammyn vuonna 2011 yhteistyön tuloksena Calle 13:n kanssa.
Baca opiskeli kasvatustiedettä La Cantuta -yliopistossa. Hän on esittämisen lisäksi tutkinut perulaista musiikkia. Vuonna 2011 hän sai nimityksen maansa kulttuuriministeriksi.
Aiheesta muualla

Viralliset sivut (englanniksi)
Svenska Barnträdgården i Uleåborg

Svenska Barnträdgården i Uleåborg on yksityinen lastentarha Oulun kaupungissa Vanhatullin kaupunginosassa. Svenska Barnträdgården i Uleåborg on perustettu 1.3.1966 Sepänkadun ja Torikadun kulmaukseen Svenska Privatskolan i Uleåborgin yhteyteen. Päiväkoti perustettiin koulun rehtori Greta Wetterstrandin ja rouva Kathy Klärichin aloitteesta. Tavoittena oli saada aikaan puolipäivätarha ruotsinkielisessä koulussa (Svenska Privatskolan i Uleåborg) olevien lasten sisaruksille.
Lastentarhan ensimmäinen johtaja oli Maj-Britt Granholm ja tarhan johtajana toimiii tällä hetkellä Jaana Lehtiniemi. Molemmat ovat valmistuneet Pietarsaaren ruotsinkielisestä lastentarhaopettajakoulusta (Barnträdgårdsutbildningen i Jakobstad).
Lastentarhassa oli vuonna 2020 noin 60 lasta ja tarha toimii historiallisessa Snellmanin talo:ssa keskellä Oulua. Tarhan opetuskieli on ruotsi ja monien lapsien kohdalla koulutie käy ruotsinkielisen koulun puolelle.
Tarhan omistaa Skolgarantiföreningen r.f, joka ylläpitää myös Svenska Privatskolan i Uleåborg nimistä koulua samassa korttelissa.
Aiheesta muualla

Svenska Barnträdgården i Uleåborg
Sven-Erik Järvinen

Sven-Erik Järvinen (30. maaliskuuta 1925 Karjaa – 5. kesäkuuta 2006 Vantaa) oli suomalainen sosiaalidemokraattinen poliitikko.
Järvinen liittyi Tikkurilan työväenyhdistyksen jäseneksi vuonna 1947 ja oli pitkäaikainen vaikuttaja nykyisen Vantaan kunnallispolitiikassa. Hän aloitti Helsingin maalaiskunnan kunnanvaltuuston jäsenenä vuonna 1954, kunnallisvaalien 1953 jälkeen, ja hän toimi Vantaan kaupunginvaltuustossa yhtäjaksoisesti vuoteen 1981. Vuodesta 1972 vuoteen 1981 hän oli kaupunginvaltuuston (aluksi kauppalanvaltuuston) puheenjohtaja. Vuodesta 1981 vuoteen 1987, jolloin hän jäi eläkkeelle, hän oli Vantaan apulaiskaupunginjohtaja, vastuualueinaan kaavoitus- ja kiinteistötoimi. Järviselle myönnettiin kaupunkineuvoksen arvonimi vuonna 1986. Jäätyään eläkkeelle hän palasi kaupunginvaltuuston jäseneksi kaudeksi 1989–1992.
Järvinen toimi kansanedustajana Uudenmaan läänin vaalipiiristä syyskuusta 1975 maaliskuuhun 1979. Hän vaikutti laki- ja talousvaliokunnassa, liikennevaliokunnassa ja suuressa valiokunnassa. Hän oli presidentin valitsijamies kaksissa vaaleissa, 1978 ja 1982.
Järvinen työskenteli Tikkurilan Väritehtaiden palveluksessa vuodesta 1950 vuoteen 1981, aluksi laaduntarkastajana (1950–1952), seuraavaksi työnjohtajana (1952–1972) ja lopuksi asuinkiinteistöjen isännöitsijänä. Aikaisemmin hän oli työskennellyt metallityöläisenä, Helsingin autokoritehtaan ja myöhemmin Sarlinin palveluksessa.
Järvinen oli naimisissa vuodesta 1947 ja hänellä oli kaksi lasta.
Syöttäjä

Esimerkki syöttöliikkeestä
Syöttäjä (engl. pitcher) on baseballin pelipaikka.
Syöttäjä on pelaaja, joka nimensä mukaisesti syöttää palloja vastustajan lyöjille. Ulkovuorossa olevan joukkueen syöttäjä yrittää polttaa kolme sisävuorossa olevan joukkueen lyöjää, jolloin vuoro vaihtuu. Syöttäjän merkitys on baseballissa erittäin suuri.
Baseballkentän "timantin" keskellä on syöttökumpu, josta syöttäjä heittää pallon kotipesän suunnassa olevaa syöttölaattaa kohti, jonka äärellä seisoo vastajoukkueen lyöjä. Syöttökummun läpimitta on 5,5 metriä ja korkeus enintään 25,5 senttimetriä kotilaattaan nähden. Kummun keskipisteen takana on pieni syöttölaatta, johon syöttäjän on koko syötön ajan kosketettava. Syöttäjän etäisyys lyöjästä on 18,5 metriä.
Syöttäjä voi heittää pallon eri tyyleillä, joilla palloon saadaan käden asentoa sekä otetta vaihtamalla erilainen nopeus ja lentorata. Iskualue eli strike zone on kotilaatan päällä oleva kuvitteellinen aukko, joka on lyöjän polvien ja rinnan välisellä alueella. Lyöjä saa vapaataipaleen ykköspesälle esimerkiksi neljästä väärästä syötöstä tai jos syöttö osuu lyöjään.
Roolit

Baseballissa syöttäjät voidaan jakaa pääpiirteittäin kolmeen eri rooliin;
Aloittava syöttäjä eli starting pitcher aloittaa ottelun, ja pyrkii pelaamaan mahdollisimman ison osan ottelusta. Aloittavat syöttäjät pelaavat keskimäärin joka viidennen ottelun.
Vaihtosyöttäjä eli reliever on syöttäjä, joka tulee otteluun vaihdosta, ja lämmittelee bullpenissä. Vaihtosyöttäjät saattavat joskus syöttää vain yhden sisävuoron tai jopa yhden lyöntivuoron ajan, ja heidät voidaan monesti jakaa tarkempiin rooleihin.
Sulkija eli closer on vaihtosyöttäjä, joka yleensä otetaan peliin mukaan viimeisessä vuorossa viimeistelemään ottelu.
Syöttäjien roolit saattavat vaihdella kauden mittaan, ja yleisesti ottaen joukkueen viisi parasta syöttäjää muodostavat syöttäjien rotaation.
Syöttäjä sisäpelissä

Syöttäjät ovat tavallisesti joukkueidensa heikoimpia lyöjiä, koska he keskittyvät harjoittelussa syöttämiseen. MLB:n American League otti vuonna 1973 käyttöön designated hitter -säännön, jonka mukaan syöttäjän saa sisäpelissä korvata toisella pelaajalla. National Leaguessa syöttäjät lyövät edelleen omalla vuorollaan.
Käännös suomeksi
The Climb

| ”The Climb” Miley Cyrus |
| --- | --- | --- |

Singlen tiedot
 Albumilta: Hannah Montana: The Movie soundtrack   The Time Of Our Lives (EP)
 Julkaistu: 24. huhtikuuta 2009 
 Tyylilaji: country pop, balladi
 Kesto: 03.55
 Levy-yhtiö: Walt Disney Records
Miley Cyrusin muut singlet
| ”Fly on the Wall” 2009 | ”The Climb” 2009 | ”Party in the U.S.A.” 2009 |
The Climb on yhdysvaltalaisen laulaja-näyttelijä Miley Cyrusin ensimmäinen single Hannah Montana -elokuvan soundtrackilta, josta myös single löytyy, mutta myöhemmin single julkaistiin myös Cyrusin EP-levyllä The Time of Our Lives. Single julkaistiin 24. huhtikuuta 2009 ja sen ovat kirjoittaneet Jessi Alexander ja Jon Mabe. Kappale kertoo vaikeasta ja haastavasta, mutta kannattavasta matkasta kohti unelmaa. Kappale oli yksi harvoista Cyrusin siihenastisen uran hidastyylisistä kappaleista. Instrumentteina ovat piano, kitara ja viulut. Kappaleesta tuli lopulta yksi Cyrusin hittisingleistä.
Musiikkivideo

Matthew Rolston ohjasi kappaleen musiikkivideon, joka nähtiin ensi kertaa Cyrusin MySpace-sivustolla 11. helmikuuta 2009.
Musiikkivideo > Tapahtumat

Musiikkivideo alkaa, kun Cyrus kävelee pitkää tietä kitara kadessään. Hänellä on hiukset kiinni ja päällään takki ja farkut. Melkein heti kuvakulma vaihtuu kitaraan, joka makaa lattiaan ja Cyrusiin joka kävelee kitaran luo ja laulaa. Hän polvistuu kitaran viereen. Tällä Cyrusilla on hiukset auki ja t-paita. Kuvakulma vaihtuu taas kitaraa kantavaan Cyrusiin, joka kävelee pitkää tietä pitkin tuulen heilutellessa hiuksia. Tie on pitkä ja jatkuu vuorienkin taakse. Cyrusin kävellessä keskellä matkaa eteen tulee kuva, johon kameraa ikään kuin sulautuu sisään, ja kuva on pieni klippi elokuvasta Hannah Montana: The Movie. Kyseisessä pienessä pätkässä Cyrusin näyttelemä hahmo, Miley Stewart, on ratsastamassa ihastuksensa Travis Brodyn (Lucas Till) kanssa. Ennen kuin pätkä loppuu, Miley ja Travis katsovat toisiaan ja Miley nauraa. Kuva siirtyy taas Cyrusiin, joka on kitaran vieressä. Hän tarttuu kitaraan, laittaa sen kaulaansa ja alkaa soittaa. Kuva siirtyy kävelevään Cyrusiin, joka kohtaa matkan varrella maassa ruusun. Hän ottaa ruusun käteensä ja haistaa sitä. Hän heittää ruusun pois selkänsä yli päättäväisin mielin, tarttuu kitaraan ja jatkaa matkaa. Nyt kitaraa soittavaa Cyrus ei enää soitakkaan kitaraa vaan seisoo ja laulaa. Tämän jälkeen hän on taustan edessä, joka laskee numeroita viidestä alaspäin (5, 4, 3), kunnes kuvakulma vaihtuu taas. Nyt Cyrusilla on taas kitara kädessään ja hän soittaa sitä seisoen. Tietä pitkin kävelevä Cyrus näkee taivaalla tähdenlennon ja hymyilee. Kuva siirtyy taivaalle ja tämän jälkeen maahan, kun alkaa sataa. Cyrus tarttuu takkiinsa tiukemmin, mutta jatkaa matkaansa. Vasemmalla puolellaan hän näkee lauman villihevosia, jotka juoksevat Cyrusin edestä tien yli toiselle puolelle. Nyt kitaraa soittava Cyrus on lattialla istumassa eikä soita kitaraa, vaan kitara makaa hänen vieressään. Matkalla oleva Cyrus pysähtyy, laskee kitaransa ja ottaa takkinsa pois. Hänellä on nyt päällään toppi ja kaulahuivi. Edessä näkyy taas samanlainen kuva, johon kamera sukeltaa. Taas näytetään pieni pätkä elokuvasta. Pätkässä märkä Miley roikkuu kiinni köydessä veden yläpuolella. Travis on jo vedessä. Mileyllä on päällään keltainen paita ja minishortsit. Nytmusiikkivideossa nähdään "kolmas Cyrus": Cyrus, jolla on pitkähihainen paita päällään ja hänen takanaan on jonkinlainen näyttö. Sieltä tulee sama pätkä kuin tiellä. Tiellä kävelevä Cyrus istuutuu maahan ja riisuu kenkänsä. Hän ottaa kitaransa esiin ja soittaa sitä, kun hänen takanaan tulee taas samanlainen pätkä elokuvasta. Tässä pätkässä näytetään Mileyn istuvan punaisessa autossa ja työntävänsä päänsä ulos avonaisesta ikkunasta. Kuvassa näkyy puita ja aurinkoa, asioita joita Miley näkee. Kuva siirtyy taas istuvaan Cyrusiin, jolla on kitara vieressään. Nyt koko musiikkivideon aikana matkaa tekevä Miley on saapunut kallion huipulle ja aurinko paistaa kirkkaana. Hän ihastelee aurinkoa ja Cyrus laulaa lopun kappaleen kallion päällä, samalla kun näytetään klippejä jokaisesta musiikkivideossa esiintyvistä Cyruseista. Musiikkivideo loppuu, kun Cyrus, joka on istunut kitaran vieressä, on noussut ja kävelee pois jättäen kitaran siihen.
Live-esiintymiset

Cyrus on esittänyt kappaleen livenä monina kertoina. Hän on esittänyt sen Wonder World Tourin päätöskappaleena, missä hän esitti myös 15 muuta luomustaan. Samaisella kiertueella Cyrus esitti kolme muuta Hannah Montana -elokuvan soundtrackilta löytyvää kappaletta "Let's Get Crazy", "Hoedown Throwdown" ja "Spotlight". Hän esitti sen myös Barack Obaman konsertissa Washingtonissa vuonna 2009. 25. lokakuuta 2009 Cyrus esiintyi City Of Hope -konsertissa, jossa hän esitti samoja kappaleita kuin Wonder World Tourillakin, mutta muutama kappalepoikkeus löytyi. Laulaessaan kappaletta "The Climb" Cyrus toi syöpää sairastavan pikkutytön lavalle, ja antoi myös tämän laulaa pätkän kyseisestä laulusta. Aikaisin joulukuussa 2009 Cyrus esitti hittinsä "See You Again", "The Climb" ja "Party in the U.S.A." radiokanava 95.8 Capital FM:n Jingle Bell Ballissa, Lontoon The O2-areenalla. Hän on esittänyt kappaletta myös monissa tv-ohjelmissa, kuten Regis & Kelly, American Idol, The Tonight Show with Jay Leno, Good Morning America, Live with Regis and Kelly, The Today Show sekä Academy of Country -palkintogaalassa.
Cover-versiot

Myös muut artistit ovat tehneet oman tulkintansa "The Climbista". Vuoden 2009 Ison-Britannian The X-Factorin voittaja Joe McElderry esitti sen finaalissa, ja siitä tuli myöhemmin hänen ensimmäinen singlensä. Myös Kelly Clarkson on tehnyt oman tulkintansa kappaleesta. 14-vuotias Thia Megia esitti oman tulkintansa America’s Got Talentin semi-finaalissa. Australialainen laulaja Stan Walker esitti kappaleen Australian Idolin seitsemännellä tuotantokaudella. Voitettuaan kilpailun hän levytti kappaleen debyyttialbumilleen.
Sisällys

EU/US CD Single
"The Climb" (Album Version) – 3:55
"The Climb" (Stripped Version) – 3:56
UK CD Single
"The Climb" (Album Version) – 3:55
"Fly on the Wall" (David Khane Remix) – 2:34
EU Maxi CD Single
"The Climb" (Album Version) – 3:55
"The Climb" (Stripped Version) – 3:56
"The Climb" (Full Pop Mix) – 3:51
Listasijoitukset ja saavutukset > Listasijoitukset

| Lista (2009) | Paras sijoitus |
| --- | --- |
Australian singlelista : 5
Itävallan singlelista : 30
Belgian singlelista (Flanders) : 11
Belgian singlelista (Wallonia) : 18
Kanadan Hot 100 : 5
Tšekin singlelista : 17
Tanskan singlelista : 37
Euroopan Hot 100 : 25
Ranskan singlelista : 16
Saksan singlelista : 41
Irlannin singlelista : 11
Uuden-Seelannin singlelista : 12
Norjan singlelista : 5
Slovakian singlelista : 62
Espanjan singlelista : 46
Ruotsin singlelista : 40
Sveitsin singlelista : 40
Britannian singlelista : 11
Billboard Hot 100 : 4
Billboard Christian Songs : 42
Billboard Country Songs : 25
Billboard Digital Songs : 2
Billboard Pop Songs : 5
Billboard Ringtones : 9
Billboard Yahoo! Video : 6
Listasijoitukset ja saavutukset > Saavutukset

| Maa | saavutukset |
| --- | --- |
Australia: Platinaa 
Kanada: 3× Platinaa 
Uusi-Seelanti: Kultaa 
Iso-Britannia: Hopeaa 
Yhdysvallat: 2× Platinaa 

Miley Cyrus esittämässä kappaletta "The Climb" Wonder World Tour 2009 -kietueella. Kappale oli konsertin päätösnumero.
Cyrus Barack Obaman konsertissa Washingtonissa 2009 esittämässä singleään "The Climb".
Miley Cyrus esittämässä kappaleen "The Climb" Wonder World Tour 2009 - kiertueella.
Cyrus esittämässä kappaletta "The Climb" Wonder World Tour 2009 -kietueella. Kappale oli konsertin päätösnumero.
Sweetener

| Sweetener Ariana Grande |
| --- | --- | --- |

Studioalbumin tiedot
 Julkaistu: 17. elokuuta 2018
 Tuottaja(t): Ariana Grande, Scooter Braun, Charles Anderson, Brian Malik Baptiste, Tommy Brown, Michael Foster, Hit-Boy, Ilya, Max Martin, Pharrell Williams
 Tyylilaji: pop, R&B, trap
 Kesto: 47.25
 Levy-yhtiö: Republic
Listasijoitukset
  Billboard 200: 1.  Suomen virallinen lista: 1.
Ariana Granden muut julkaisut
| Dangerous Woman 2016 | Sweetener 2018 | Thank U, Next 2019 |
Singlet albumilta Sweetener
 ”No Tears Left To Cry” Julkaistu: 20. huhtikuuta 2018  ”God Is a Woman” Julkaistu: 13. heinäkuuta 2018  ”Breathin” Julkaistu: 18. syyskuuta 2018
Sweetener on yhdysvaltalaisen laulaja-lauluntekijän Ariana Granden neljäs studioalbumi, joka julkaistiin 17. elokuuta 2018. Albumin tuottivat Ariana Grande, Scooter Braun, Charles Anderson, Brian Malik Baptiste, Tommy Brown, Michael Foster, Hit-Boy, Ilya Salmanzadeh, Max Martin ja Pharrell Williams. Albumilla vierailee Pharrell Williams, Nicki Minaj ja Missy Elliott. Albumi nousi listaykköseksi monessa maassa, mukaan lukien Suomessa ja Yhdysvalloissa.
Albumin ensimmäinen single "No Tears Left to Cry" julkaistiin 20. huhtikuuta 2018. Albumeihin Sweetener ja Thank U, Next liittyvä kiertue Sweetener World Tour alkoi vuoden 2019 maaliskuussa ja loppui joulukuussa.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Raindrops (An Angel Cried) | Bob Gaudio, Ilya Salmanzadeh, Max Martin | 0.37 |  |  |  |  |  |  |
| 2. | Blazed (mukana Pharrell Williams) | Pharrell Williams | 3.16 |  |  |  |  |  |  |
| 3. | The Light Is Coming (mukana Nicki Minaj) | Williams, Onika Maraj, Ariana Grande | 3.48 |  |  |  |  |  |  |
| 4. | R.E.M | Williams | 4.05 |  |  |  |  |  |  |
| 5. | God Is a Woman | Grande, Ilya, Savan Kotecha, Martin, Rickard Göransson | 3.17 |  |  |  |  |  |  |
| 6. | Sweetener | Grande, Williams | 3.28 |  |  |  |  |  |  |
| 7. | Successful | Grande, Ilya, Kotecha, Martin | 3.47 |  |  |  |  |  |  |
| 8. | Everytime | Grande, Ilya, Kotecha, Martin | 2.52 |  |  |  |  |  |  |
| 9. | Breathin | Grande, Ilya, Kotecha, Peter Svensson | 3.18 |  |  |  |  |  |  |
| 10. | No Tears Left to Cry | Grande, Ilya, Kotecha, Martin | 3.25 |  |  |  |  |  |  |
| 11. | Borderline (mukana Missy Elliott) | Williams, Melissa Elliott | 2.57 |  |  |  |  |  |  |
| 12. | Better Off | Grande, Hit-Boy, Tommy Brown, Chauncey Hollis, Brian Malik Baptiste, Kim Krysiuk | 2.51 |  |  |  |  |  |  |
| 13. | Goodnight n Go | Grande, Brown, Imogen Heap, Charles Anderson, Michael Foster, Victoria McCants | 3.09 |  |  |  |  |  |  |
| 14. | Pete Davidson | Grande, Brown, Anderson, McCants | 1.13 |  |  |  |  |  |  |
| 15. | Get Well Soon | Grande, Williams | 5.22 |  |  |  |  |  |  |
Arvostelut

AllMusic:
Helsingin Sanomat:
Syöttövirtaus

Syöttövirtaus on osa matalapaineen rintamarakennetta. Se on pienialainen makkaramainen ympäristöä suuremman tuulennopeuden putki. Tyypillistä matalapainetta syöttää lämmin, kylmä ja kuiva syöttövirtaus, jotka tulevat kukin eri suunnasta. Syöttövirtausten tulosuunnat ja kulku riippuvat matalapaineen kehitysvaiheesta.
Matalapaineen syöttövirtaukset

Jos matalapaine liikkuu itään niin että rintamien väliin jäävä lämmin sektori aukeaa etelään,
lämmin syöttövirtaus tulee etelästä tuoden lämmintä ja kosteaa ilmaa, kaartaa itään ja pysyttelee koko ajan lämpimässä ilmamassassa (rintamien eteläpuolella)
kylmä syöttövirtaus tulee idästä tai kaakosta, aluksi lämpimän syöttövirtauksen ali mutta nousee sitten ylemmäksi ja jatkaa matkaansa pohjoiseen. Rintamien pohjoispuolella se haarautuu kahtia, kumpikin haara seurailee rintamalinjaa sen pohjoispuolella, toinen itään toinen länteen.
kuiva syöttövirtaus tulee luoteesta ja haarautuu kahtia: lounaaseen jatkaa laskeva virtaus ja koilliseen kääntyy haara joka nousee ylöspäin. Se ei mene lämpimän syöttövirtauksen yli vaan jää sen länsi- ja pohjoispuolelle.
Syöttövirtausteoria on 1970- ja 1980-luvulla kehittynyt tapa selittää matalapaineen rintamarakenteeseen  liittyvät pilvet ja suhteelliset ilmavirrat. Se on erityisen kätevä kun halutaan kuvata erilaisia okkluusiorintaman tyyppejä. Se täydentää 1940-luvun norjalaista rintamamallia, ei ole sen kanssa ristiriidassa: norjalainen okkluusionkuvaus on syöttövirtausmallin erityistapaus.
Kylmän syöttövirtauksen olemassaolo on sittemmin kyseenalaistettu.
Käytännön säänennustustyössä syöttövirtaukset nähdään säähavainnoissa tuulennopeuden ja kastepisteen muutoksina.
Aiheesta muualla

Forecasting on-line (Arkistoitu – Internet Archive) sisältää klassisen kuvan (englanniksi)
satrep (englanniksi)
Takao Sakurai

| Mitalit | Mitalit | Mitalit |  |
| --- | --- | --- | --- |
|  Takao Sakurai |  Takao Sakurai |  Takao Sakurai |  |
Maa:   Japani
Miesten nyrkkeily
|  Olympialaiset  |  Olympialaiset  |  Olympialaiset  |  |
|  Kultaa | Tokio 1964 | 54 kg |  |
Takao Sakurai (jap. 桜井 孝雄‎, Sakurai Takao, 25. syyskuuta 1941 Sawara, Chiban prefektuuri – 10. tammikuuta 2012 Tokio) oli japanilainen nyrkkeilijä ja olympiavoittaja.
Sakurai voitti 54 kilogramman painoluokassa olympiakultaa Tokiossa 1964. Loppuottelussa hän tyrmäsi eteläkorealaisen Jeong Sin-jon toisessa erässä ajassa 1.18.
Ammattilaisnyrkkeilijänä Sakurai voitti otteluistaan 30 ja hävisi kaksi. Hän kuoli ruokatorven syöpään 70-vuotiaana 10. tammikuuta 2012.
Sydämen ääni (elokuva)

| Sydämen ääni> Lady of the Night |
| --- | --- |

Ohjaaja:  Monta Bell
Käsikirjoittaja:  Alice D. G. Miller
Perustuu:  Adela Rogers St. Johnsin tarinaan
Tuottaja:  Louis B. Mayer
Leikkaaja:  Ralph Dawson
Tuotantosuunnittelija:  Cedric Gibbons
Lavastaja:  Cedric Gibbons
Pääosat:  Norma Shearer
Valmistustiedot
Valmistusmaa:   Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer
Ensi-ilta:   23. helmikuuta 1925  4. tammikuuta 1926
Kesto:  70 minuuttia / 61 minuuttia (2006)
Alkuperäiskieli:  mykkä (välitekstit englanniksi)
Aiheesta muualla
IMDb 
Elonet
AllMovie
Infobox OKNimi-testi OK: 
Sydämen ääni (engl. Lady of the Night) on Monta Bellin ohjaama ja Louis B. Mayerin tuottama yhdysvaltalainen mykkä romanttinen draamaelokuva vuodelta 1925. Sydämen äänen pääosassa on Norma Shearer, joka näyttelee kaksoisroolia.
Sydämen äänen käsikirjoitti Alice D. G. Miller Adela Rogers St. Johnsin tarinan pohjalta. Metro-Goldwyn-Mayer – silloinen Metro-Goldwyn Pictures Corporation – toimi elokuvan tuotantoyhtiönä ja jakelijana. Elokuva sai Yhdysvaltain ensi-illan 23. helmikuuta vuonna 1925. Suomessa elokuva sai ensi-iltansa 4. tammikuuta vuonna 1926. Ilmestyessään Sydämen ääni sai ylistävät arvostelut kriitikoilta. Sydämen ääni julkaistiin DVD:lle Yhdysvalloissa 19. tammikuuta vuonna 2010.
Juoni

Sydämen ääni kertoo nuoresta miehestä, jonka täytyy valita kahden naisen väliltä, jotka ovat molemmat rakastuneet häneen. Toinen naisista on köyhä katujen kasvatti ja toinen hienostunut seurapiirikaunotar.
Näyttelijät

| 0 | 1 | 2 |
| --- | --- | --- |
|  Norma Shearer  | … |  Molly Helmer / Florence Banning   |
|  Malcolm McGregor  | … |  David Page   |
|  Dale Fuller  | … |  Neiti Carr   |
|  George K. Arthur  | … |  "Chunky" Dunn   |
|  Fred Esmelton  | … |  Tuomari Banning   |
|  Lew Harvey  | … |  Chris Helmer, Mollyn isä   |
|  Gwen Lee  | … |  Mollyn ystävä   |
|  Betty Morrissey  | … |  Gertie, Mollyn ystävä   |
|  Joan Crawford  | … |  Norma Shearerin "body double"   |
Aiheesta muualla

Sydämen ääni Internet Movie Databasessa (englanniksi)
Sydämen ääni Elonet.
Sydämen ääni AllMoviessa. (englanniksi)
Standarditila

Standarditila on termodynamiikassa vertailukohta, jota käytetään aineen ominaisuuksien laskemiseen eri olosuhteissa. Aineen standarditilaa valittaessa voidaan käyttää vapaavalintaisia arvoja, mutta IUPAC (International Union of Pure and Applied Chemistry) suosittelee käyttämään tiettyjä standarditiloja yleisessä käytössä. Paineena käytetään yleensä 105 Pa. Lämpötila ei varsinaisesti ole osa standarditilan määritelmää, mutta useimmiten standarditilan arvoja taulukoitaessa käytetään tiettyjä lämpötiloja. Yleisin käytetty lämpötila on 298.15 K (25.00 °C) ja joissain tapauksissa käytetään myös 273.15 K (0.00 °C). Standarditila on sellainen systeemin tila, jossa systeemin kokonaisenergia on alin mahdollinen kyseisissä olosuhteissa.
Vaikka standarditilalle käytetään usein samanlaisia arvoja kuin kaasujen NTP-tiloille, näitä ei kuitenkaan tule sekoittaa keskenään.
Standarditilat eri olomuodoille

Kaasuilla: Hypoteettinen tila, jossa on puhdasta kaasua, joka käyttäytyy kuten ideaalikaasu normaalissa paineessa (105 Pa). Ei pidä sekoittaa kaasun NTP -olosuhteisiin.
Nesteet ja kiinteät aineet: Puhdas aine sen vakaimmassa tilassa normaalissa paineessa ja tarkasteltavassa lämpötilassa T (usein 298,15 K eli 25 °C).
Aineelle liuoksessa: Liuenneelle aineelle standarditila on se tila, joka sillä olisi konsentraatiossa 1 mol/dm3 ja aineen molaalisuudessa 1 mol/kg.
Standarditilat eri olomuodoille > Esimerkkejä aineiden olomuodoista standarditilassa

| Aine | Kemiallinen merkki | Olomuoto standarditilassa |
| --- | --- | --- |
| Vety | H2 | Kaasu (g) |
| Happi | O2 | Kaasu (g) |
| Typpi | N2 | Kaasu (g) |
| Bromi | Br2 | Neste (l) |
| Rauta | Fe | Kiinteä (s) |
| Kupari | Cu | Kiinteä (s) |
| Elohopea | Hg | Neste (l) |
| Hiili | C | Kiinteä (s, grafiitti) |
| Rikki | S8 | Kiinteä (s) |
Poikkeuksena fosfori, jonka standarditila on määritelty valkoiseksi fosforiksi, vaikka musta ja punainen fosfori ovat valkoista fosforia vakaammassa tilassa.
Sovellukset

Taulukkoarvot aineille ilmoitetaan standarditilassa, joka helpottaa esimerkiksi entalpian muutoksien (ΔHo) laskemista. Kun aineen arvot on taulukoitu standarditilassa on mahdollista vertailla reaktioita tietyissä olosuhteissa entalpian muutoksien avulla.